בישראל כמו בישראל, נכנסתי לעולם האופנה בזמן הצבא (ברגל ימין כמובן...). התחלתי עם קורס תפירה למתחילים בשנקר ולאט-לאט נרשמתי לעוד קורסים במהלך השירות הצבאי. זה היה כל-כיף להתעסק עם אופנה, כשביומיום אני לובשת מדי צבא חסרי צבע וחסרי מעוף. קיבלתי קצת אוויר לנשימה.
לקראת השחרור התחלתי ליישם את מה שלמדתי בקורסים. תפרתי שמלות, בגדי ים ומה שרק אפשר בשביל חברות ומכרות, שהמליצו עליי לעוד חברות ומכרות. הביקוש גדל בקצב מסחרר (כל זה כשאני עדיין חיילת...), עד שהחלטתי להעסיק תופרת מקצועית שתעזור לי לעמוד בדרישה. כשהייתי חוזרת הביתה מהבסיס, היינו מתחילות לעבוד עד השעות הקטנות של הלילה. הכול קרה בבית של הוריי, שהפך לסוג של "מתפרה", וזה הזמן להגיד להם תודה שפרגנו מהרגע הראשון!
הבטחתי לעצמי שאפתח מקום משלי יום אחרי השחרור (ה-10.9 – תאריך שבחיים לא אשכח). בגלל שהבטחות צריך לקיים, הסטודיו הראשון שלי נפתח באותו היום בקריית-אתא. הוא היה רק קרש הקפיצה לסטודיו הגדול בחיפה, שאני אוהבת לקרוא לו "בית החלומות". כאן, יחד עם עוד 6 תופרות מוכשרות, החלום הפרטי שלך יהפוך למציאות: שמלת כלה או שמלת ערב בתפירה אישית ומקולקציות מוכנות.
הדרך לשמלת חלומותייך מתחילה מסקיצה, שאני בונה לפי שיחה איתך והתרשמותי ממה שהיית רוצה לראות. ברגע שאת מאשרת את הכיוון, אני והתופרות מתחילות לעבוד: לאתר את הבדים המתאימים, לתפור בדיוק לפי הסקיצה ולשלב פרטים קטנים שעושים הבדל גדול. תוכלי להיות חלק מתהליך, שלב אחר שלב, כך שתדעי בדיוק מה תהיה התוצאה הסופית. אצלי אין הפתעות, ואם כבר אז רק לטובה. דבר אחד בטוח: שמלה כזאת לא תהיה ולא הייתה לאף אחת אחרת.
"אני רואה לך בעיניים..."
עם השנים למדתי לקרוא את הלקוחות שלי ולהבין מה הן מחפשות, בלי יותר מדי דיבורים והתלבטויות. תרגישי נוח להגיע אליי גם בלי שום כיוון מוגדר או רעיון מובנה בראש – מספיק לי לדעת בערך מה הסגנון שלך, כדי להבין מה בעצם את רוצה. אוכל גם להראות לך כמה דוגמאות, ולפי התגובות שלך אדע איך להתקדם. לאחר שזיהיתי בהצלחה את הסגנון שלך, אדאג להתאים את השמלה לגופך וגם לאופי שלך.
הכימיה בינינו חשובה מאוד, וכך גם תחושת הביטחון שלך. ברגע שתאמיני בי ותשחררי את המושכות, יקרו רק דברים טובים – מעבר למה שדמיינת. אני פה בשבילך.
יום החתונה מתחיל כאן!
את מוזמנת להגיע אליי בבוקר של היום הגדול, כדי להתכונן ולהתארגן בראש שקט ובכיף. הזמיני את הנבחרת המקצועית שבחרת – לאיפור, לעיצוב השיער ולצילום – כי בסטודיו יש מקום לכולם. תשמחי למצוא כאן ספייס מפואר ומפנק, שתיהני לבלות בו את שעותייך האחרונות כרווקה.